משוחררי עסקת שליט חוזרים לבית הסוהר? היועץ המשפטי לממשלה יהודה וינשטיין הגיש היום (ג') בקשה לביטול שחרורם של 10 מבין משוחררי עסקת שליט, שנעצרו בימים האחרונים במסגרת מבצע "שובו אחים".
כל עשרת המשוחררים, מתוכם שישה תושבי מזרח ירושלים וארבעה תושבי יהודה ושומרון, נשפטו למאסרי עולם. במסגרת התנאים שנקבעו למשוחררים, נקבע בין היתר כי לא יעשו כל מעשה הפוגע בביטחון מדינת ישראל. ועדת השחרורים תדון בבקשות ביום חמישי הקרוב.עשרת משוחררי עסקת שליט שהוגשה בקשה לביטול שחרורם:• סאמר מחרום, תושב ג'נין שהורשע ברצח בחור ישיבה בירושלים ב-1986 וריצה 25 שנות מאסר.• עותמאן בן עלי חמדאן מוצלח, תושב קלקיליה שהניח מטען חבלה, הורשע ברצח שלושה בני אדם ב-1979 וריצה 29 שנות מאסר.• נדאל בן עבד אלרזאק זלום, תושב רמאללה שהורשע ברצח שני צעירים בירושלים ב-1989 וריצה 22 שנות מאסר.• והיב בן עלי עבדאללה חליל אבו אל רוב, תושב קבאטיה שהורשע ברצח חיילת בעפולה וריצה 17 שנות מאסר.• רג'ב בן מוחמד טחאן, תושב מזרח ירושלים שהורשע ברצח ב-1988 וריצה 13 שנות מאסר.• אסמעיל בן עבדאללה חגאזי, תושב מזרח ירושלים שהורשע ברצח וריצה 4 שנות מאסר.• נאצר בן מוסא עבד רבו, תושב מזרח ירושלים שהורשע ברצח וריצה 23 שנות מאסר.• עדנאן בן מחמד מראג'ה, תושב מזרח ירושלים שהורשע ברצח משת"פ וריצה 21 שנות מאסר.• עלאדין בן אחמד בזיאן, תושב מזרח ירושלים שהורשע בגרימת מוות בכוונה וריצה 25 שנות מאסר.• גמאל בן חמאד אבו סאלח, תושב מזרח ירושלים שהורשע ברצח משת"פ וריצה 21 שנות מאסר.